जाणियों का मगरा

जाणियों का मगरा (Janiyon ka Magra) भारत के राजस्थान राज्य के बालोतरा जिले का एक गाँव है। प्रशासनिक रूप से यह गाँव नवगठित गडरा ग्राम पंचायत के अंतर्गत आता है, जो पहले नेड़ीनाड़ी ग्राम पंचायत का हिस्सा था। जिला पुनर्गठन के बाद अब यह बालोतरा जिले के अधिकार क्षेत्र में आता है और गुड़ामालानी विधानसभा क्षेत्र द्वारा प्रतिनिधित्व किया जाता है।

2025 में राजस्थान सरकार द्वारा अधिसूचित प्रशासनिक पुनर्गठन के बाद से यह गाँव ग्राम पंचायत गडरा पंचायत समिति धोरीमन्ना के अंतर्गत आता है।

 प्रशासन 
जाणियों का मगरा राजस्थान की पंचायती राज व्यवस्था के तहत प्रशासित है।

21 नवंबर 2025 की राजस्थान पंचायत पुनर्गठन अधिसूचना के अनुसार, यह गाँव गडरा  ग्राम पंचायत के अंतर्गत आता है।

31 दिसंबर 2025 को अधिसूचित जिला पुनर्गठन के बाद, यह गाँव बालोतरा जिले का हिस्सा बन गया है।

 भूगोल और कृषि 
जाणियों का मगरा पश्चिमी राजस्थान के थार मरुस्थल की रेतीली जमीन पर स्थित है। कृषि यहाँ का मुख्य व्यवसाय है। खरीफ के मौसम में बाजरा, ग्वार और मूंग की फसलें होती हैं। रबी के मौसम में किसान आधुनिक थ्री-फ़ेज़ ट्यूबवेल के जरिए सिंचाई करते हैं और सरसों (रायड़ा), जीरा, इसबगोल और गेहूं की अच्छी पैदावार करते हैं। गाँव के लगभग 95% परिवार खेती के लिए बिजली से चलने वाले नलकूपों का उपयोग करते हैं।

 जनसांख्यिकी 
2011 की जनगणना के अनुसार, जाणियों का मगरा की कुल जनसंख्या 339 है, जिसमें 176 पुरुष और 163 महिलाएं हैं। गाँव में कुल 61 परिवार हैं। गाँव की साक्षरता दर 61.90% है।

+ जनसांख्यिकीय आंकड़े (2011) विवरण  कुल  पुरुष  महिला कुल जनसंख्या  339  176  163 साक्षरता दर  61.90%  77.92%  44.29%

 शिक्षा और सुविधाएं 
गाँव में एक राजकीय प्राथमिक विद्यालय (GPS) और एक आंगनवाड़ी केंद्र है। विद्यालय का रिकॉर्ड भारत सरकार के राष्ट्रीय UDISE+ पोर्टल (कोड: 08331208701) पर  दर्ज है। गाँव 100% विद्युतीकृत है।

 प्रमुख स्थल और संस्कृति 
गाँव में बिश्नोई संप्रदाय के संस्थापक गुरु जम्भेश्वर जी को समर्पित एक 'साथरी' (मंदिर) है। यहाँ के लोग प्रकृति और वन्यजीवों के संरक्षण के लिए जाने जाते हैं। गाँव में स्थित पारंपरिक नाडी (जल निकाय) का संरक्षण और खुदाई समय-समय पर नरेगा (MGNREGA) योजना के तहत की जाती रही है, जो स्थानीय जल प्रबंधन का मुख्य स्रोत है।

 सन्दर्भ 

 इन्हें भी देखें 
 बालोतरा ज़िला
 गुड़ामालानी
धोरीमन्ना
श्रेणी:राजस्थान के गाँव
श्रेणी:बालोतरा जिले के गाँव